མཐར་གཏུགས་ནས་བཤད་ན་བྱིས་པ་ནི་གནས་གསུམ་ནས་འཚར་ལོངས་འབྱུང་དགོས་ཏེ།དང་པོ་ལོ་གཅིག་ནས་དྲུག་བར་དུ་ཁྱིམ་ཚང་གི་སློབ་གསོ་མྱངས་ཏེ་ཕ་མའི་ཁོར་ཡུག་ནས་སྤྱོད་ལམ་གྱི་ས་བོན་ཐོག་མ་དེ་གདབ་དགོས།གཉིས་པ་ལོ་བདུན་ནས་ཉེར་ལྔ་བར་ཏེ།དགེ་རྒན་གྱི་གམ་ནས་ཀ་ཁའི་དབྱངས་རྟ་ངག་ལ་འདྲེན་དགོས་ཤིང་།ཡི་གེ་སྦྱོར་ཀློག་འབྲི་སྦྱོང་གི་མགོ་ཐོག་མར་བརྩམས་ཏེ་སློབ་གྲྭ་ཆུང་འབྲིང་ཆེ་གསུམ་རིམ་པར་བརྒྱུད་དེ།རང་གི་ཤེས་རིག་གི་གཤོག་ཟུང་དང་གོ་རྟོགས་ཀྱི་མེ་ཁ་གསོ་དགོས།གསུམ་པ་ནི་དེའི་འཕྲོ་མའི་དུས་ཚོད་དག་སྟེ་རང་ཉིད་སྤྱི་ཚོགས་འཚོ་བར་ཞུགས་ཏེ་ཤེས་ནུས་འཇོན་གསུམ་རྒྱ་ཁར་བཞག་ནས་མྱི་ཁའི་དགྲ་སྟ་དང་མདུང་མོ།རྣོ་དབལ་ལྡན་པའི་སྤུ་གྲི་སོགས་ཀྱི་ཁ་གཏད་གཅོག་དགོས་པའི་དུས་རེད།